Neurosis

Neurosis é unha banda estadounidense de post-metal procedente de Oakland (California). Formarona no ano 1985 o guitarrista Scott Kelly, o baixista Dave Edwardson, e o batería Jason Roeder, inicialmente como un grupo de crust punk. Chad Salter uniuse como segundo guitarrista e apareceu no seu álbum de estrea en 1987, Pain of Mind, e despois Steve Von Till substituíuno en 1989. Ao ano seguinte, a formación ampliouse aínda máis para incluír un teclista e un artista visual. Comezando co seu terceiro álbum Souls at Zero (1992), Neurosis transformou o seu son hardcore incorporando diversas influencias como o doom metal e a música industrial, chegando a ter un papel destacado na aparición dos xéneros post-metal e sludge metal.

A formación da banda estabilizouse en 1995 coa incorporación de Noah Landis, que substituíu a Simon McIlroy nos teclados e na electrónica. Ese mesmo ano formaron o grupo de música experimental Tribes of Neurot e, en 1999, o selo discográfico Neurot Recordings. Esta formación permaneceu estable ata 2019, cando a banda se separou de Kelly despois de descubrir o seu historial de violencia doméstica contra a súa familia, aínda que isto non sairía á luz ata agosto de 2022 por respecto á privacidade dos membros da familia de Kelly. O grupo estivo en pausa desde entón e, no presente, non hai información sobre se continuará ou se disolverá.

Neurosis obtivo o recoñecemento da crítica ao longo dos seus 11 álbums de estudio. A BBC recoñeceulles o mérito de levar "a música heavy a espazos previamente inimaxinables... [e dar forma] á resposta definitiva do metal ao século XXI".

 Discografía 
 Álbum  Ano  Selo Pain of Mind  1987  Alchemy Records The Word as Law  1990  Lookout! Records Souls at Zero  1992  Alternative Tentacles Enemy of the Sun  1993  Alternative Tentacles Through Silver in Blood  1996  Relapse Records Times of Grace  1999  Relapse Records A Sun That Never Sets  2001  Relapse Records The Eye of Every Storm  2004  Neurot Recordings/Relapse Records Given to the Rising  2007  Neurot Recordings Honor Found in Decay  2012  Neurot Recordings Fires Within Fires  2016   Neurot Recordings

 Véxase tamén 
 Ligazóns externas 
 Páxina oficial

Categoría:Grupos musicais de post-metal
Categoría:Grupos musicais de sludge metal
Categoría:Grupos musicais de hardcore punk
Categoría:Grupos musicais de crust punk
Categoría:Grupos musicais de metal experimental
Categoría:Grupos musicais de Oakland
Categoría:Grupos musicais formados en 1985